આ સિવાય વધારે પડતાં ચીકણાં અને તળેલાં આહાર દ્રવ્યો, અતિરુક્ષ-લુખા અને તળેલા આહાર દ્રવ્યો તથા ભાત, ખમણ, દહીંવડા જેવા આથો લાવતાં દ્રવ્યો, વિરુધ્ધ આહાર દ્વવ્યો, પોતાની પ્રકૃત્તિને માફક ન આવતા હોય એવા આહાર દ્રવ્યો, અધિક માત્રામાં આહાર લેવો, વારંવાર ઉપવાસ કરવા, વધારે પડતા ઉપવાસ કરવા, વધારે પડતા ઉજાગરા કરવા, મદ્યનું અધિક સેવન કરવું, મૂત્રમૂત્રાદિના વેગોને રોકવા, દિવસે જમ્યા પછી તરત ઉંઘી જવું વગેરે તથા મનની અશાંતિ-ટેન્શન, ભય, ગુસ્સો, વિશાદ, ઉદ્વેગ વગેરે માનસિક કારણોને લીધે પણ અમ્લપિત્ત ઉત્પન્ન થાય છે.